Af Julia Amnitzbøll Andersen - november 06, 2013
Her er endnu en af mine yndlings julefilm. Den handler om en juleaften under første verdenskrig, hvor tyskerne, franskmændene og skotterne mødes og fejrer julen sammen. Den kortvarig våbenhvile opstår, da sangeren Nikolaus Sprink begynder at synge julesange. Dette høres i de andre lejre og en af skotterne begynder at akkompagnere ham på sækkepibe. De lærer efterhånden hinanden at kende og efter denne juleaften sammen kan de ikke længere bare anse hinanden som fjender.
Det er bestemt ikke en "feel good" film, men det er en film, hvor der i alt det grusomme opstår en medmenneskelighed som er virkelig smuk og rørende. Den er værd at se. Dog er den nok mest for det mere voksne publikum.